Р Е П У Б Л И К А Б Ъ Л Г А Р И Я

ЧЕТИРИДЕСЕТ И ТРЕТО НАРОДНО СЪБРАНИЕ

КОМИСИЯ ПО ТРАНСПОРТ, ИНФОРМАЦИОННИ ТЕХНОЛОГИИ И СЪОБЩЕНИЯ

**Нанесени са всички предложения на народни представители, направени на основание чл. 80, ал. 1 от Правилника за организацията и дейността на Народното събрание.**

Общ законопроект за изменение и допълнение на Закона за движението по пътищата, изготвен на основание чл. 78, ал. 2 от ПОДНС въз основа на приетите на първо гласуване законопроект за изменение и допълнение на Закона за движението по пътищата, № 554-01-50, внесен от Станислав Иванов и група народни представители на 12. 03. 2015 г. и законопроект за изменение и допълнение на Закона за движението по пътищата, №554-01-55, внесен от Павел Христов и група народни представители на 20. 03. 2015 г.

ПРОЕКТ!

**З А К О Н**

**за изменение и допълнение на Закона за движението по пътищата**

(Обн., ДВ, бр. 20 от 1999 г.; изм. и доп., бр. 1 от 2000 г., бр. 43 и 76 от 2002 г., бр. 16 и 22 от 2003 г., бр. 6, 70, 85 и 115 от 2004 г., бр. 79, 92, 99, 102, 103 и 105 от 2005 г., бр. 30, 34, 61, 64, 80, 82, 85 и 102 от 2006 г., бр. 22, 51, 53, 97 и 109 от 2007 г., бр. 36, 43, 69, 88 и 102 от 2008 г., бр. 74, 75, 82 и 93 от 2009 г., бр. 54, 98 и 100 от 2010 г., бр. 10, 19, 39 и 48 от 2011 г.; Решение № 1 на Конституционния съд от 2012 г. - бр. 20 от 2012 г.; изм. и доп., бр. 47, 53, 54, 60 и 75 от 2012 г., бр. 15 и 68 от 2013 г., бр. 53 и 107 от 2014 г. и бр. 14 и 19 от 2015 г.)

**Предложение от народните представители Иван Вълков, Павел Христов, Атанас Ташков, Цветомир Михов и Клавдия Ганчева**

*Създава се нов §1:*

*„§1. В чл. 15, ал. 7 думата „моторни“ се заменя с „пътни“.*

**§1.** Чл. 99 ал. 3 се изменя така:

„(3) Общинският съвет определя цената за паркиране на местата по ал. 1, както и реда и условията за плащането ѝ от водачите на специализираното звено на общината или на юридическото лице по чл. 12, ал. 1, т. 13 от Закона за обществените поръчки, на което е предоставено управлението на тези места. Тази алинея не се прилага, когато местата по ал. 1 се предоставят за управление и поддържане по реда на Закона за концесиите.“

**Предложение от народните представители Станислав Иванов, Вили Лилков, Милена Дамянова, Ирена Коцева и Данаил Кирилов**

*§1 се изменя така:*

*„§1. В чл. 99 ал. 3 се изменя така:*

*„(3) Общинският съвет определя цената за паркиране на местата по ал. 1, както и условията и реда за плащането ѝ от водачите на специализираното звено на общината или на юридическото лице по чл. 12, ал. 1, т. 13 от Закона за обществените поръчки, на което е предоставено управлението на тези места, включително, приема годишния инвестиционен план.“*

**Предложение от народните представители Димитър Байрактаров, Валери Симеонов, Христиан Митев и Искрен Веселинов**

*§1 се изменя така:*

*„§1. В чл. 99 се правят следните изменения и допълнения:*

*1. ал. 3 се изменя така:*

*„(3) Общинският съвет определя цената за паркиране на местата по ал. 1, както и условията и реда за плащането ѝ от водачите на специализираното звено на общината или на общинско предприятие по чл. 51 и чл. 53 от Закона за общинската собственост, на което е предоставено управлението и стопанисването на тези места. Местата по ал. 1 не могат да бъдат обект на концесия или да се отдават под наем.“*

*2. Създава се ал. 4:*

*„(4) Регистрирането и отчитането на приходите от местата за паркиране се извършва чрез фискални устройства с установена дистанционна връзка с Националната агенция за приходите за предаване на данни и за издаване на фискална касова бележка отговаряща на изискуемите реквизити в действащата нормативна уредба.“*

**Предложение от н.п. Георги Свиленски**

*Създава се § 1а:*

*„§1а. В чл. 99а, ал. 1 след думата „община” се добавя „или упълномощено от него длъжностно лице,”.*

**§2.** В чл. 167, ал. 2, т. 2 думата „такса“ се заменя с „цена“, а думата „таксата“ се заменя с „цената“.

**Предложение от н.п. Георги Свиленски**

*§ 2 се изменя така:*

*„§ 2. В чл. 167, ал. 2, т. 2 накрая се поставя запетая и се добавя „а при отказ да бъдат заплатени на място - до момента на връчване на фиша или акта за установяване на нарушението.”*

**Предложение от н.п. Петър Славов**

*Създава се §2а:*

*„§2а. В чл. 171, т. 1 се създава буква „ж“:*

*„ж) който причини пътно-транспортно произшествие, в което има пострадали лица със средна или тежка телесна повреда или е причинена смърт, до решаване на въпроса за отговорността му, но за не повече от 1 година.“*

**Предложение от н.п. Георги Свиленски**

*Създава се § 2а:*

*„§ 2а. В чл. 171, в т. 5, в буква „б”, в изречение второ текстът след израза „на собственика на превозното средство” – отпада.*

**Предложение от н.п. Петър Славов**

*Създава се §2б:*

*„§2б. В чл. 172 се правят следните изменения и допълнения:*

*1.в ал. 3 след думите „буква „б“ се добавя „и буква „ж“;*

*2. ал. 5 се изменя така:*

*„(5) Обжалването на заповедите по ал. 1 и действията по изземване на СУМПС по ал. 3 и 4 се извършва по реда на Административнопроцесуалния кодекс. Компетентният административен съд се произнася в едномесечен срок от получаване на жалбата и решението му е окончателно.“*

**§3.** Създава се чл. 178е:

„Чл. 178е. Наказва се с глоба в размер 200 лв. лице, което паркира пътни превозни средства в паркове, градини, детски площадки и тротоари в населените места извън обозначените за това места.”

**Предложение от н.п. Петър Славов**

*§3 се изменя така:*

*„§3. Създава се чл. 178е:*

*„Чл. 178е. Наказва се с глоба в размер 200 лв. лице, което паркира пътно превозно средство в паркове, градини, детски площадки, площи, предназначени само за пешеходци и на тротоари в населените места, извън обозначените за това места.“*

**Предложение от народните представители Иван Вълков, Павел Христов, Атанас Ташков, Цветомир Михов и Клавдия Ганчева**

*§3 се изменя така:*

*§3. Създава се чл. 178е:*

*„Чл. 178е. Наказва се с глоба от 50 до 200 лв. водач, който паркира неправилно пътни превозни средства, в паркове, градини, детски площадки и тротоари в населените места извън обозначените за това места.”*

**Предложение от н.п. Настимир Ананиев**

*В §3 относно чл. 178е числото „200“ се заменя с „50“.*

**Предложение от народните представители Димитър Байрактаров, Валери Симеонов, Христиан Митев и Искрен Веселинов**

*§3 се изменя така:*

*„§3. Създава се чл. 178е:*

*„Чл. 178е. Лице, което паркира пътно превозно средство извън обозначените за това места – в озеленени площи, съгласно глава трета, раздел 11 от Закона за устройство на територията, детски площадки и тротоари в населените места се наказва с 200 лева глоба.“*

**Предложение от н.п. Георги Свиленски**

*В § 3, в текста на създавания нов чл. 178е се правят следните промени:*

*1. след думата „размер” се добавя изразът „от 20 до”.*

*2. създава се изречение второ „В границите по изречение първо, минималният и максималният размер на глобата за нарушенията, извършени на територията на дадена община се определят от съответния Общински съвет.”*

**§4.** В чл.183, ал.3, т.2 се отменя.

**Предложение от народните представители Иван Вълков и Павел Христов**

*Създава се §4а:*

*§4а. В Закона за изменение и допълнение на Закона за движението по пътищата (Обн. ДВ, бр. 19 от 2015 г.) в § 12, т. 2 се изменя така:*

*„2. Директива 2015/413/ЕС на Европейския парламент и на Съвета от 11 март 2015 г. за улесняване на трансграничния обмен на информация относно пътнотранспортни нарушения, свързани с безопасността по пътищата (OB, L 68/9 от 13 март 2015 г.).“*

**Заключителни разпоредби**

**§5.** В Закона за местните данъци и такси (Обн., ДВ, бр. 117 от 1997 г.; изм. и доп., бр. 71, 83, 105 и 153 от 1998 г., бр. 103 от 1999 г., бр. 34 и 102 от 2000 г., бр. 109 от 2001 г., бр. 28, 45, 56 и 119 от 2002 г., бр. 84 и 112 от 2003 г., бр. 6, 18, 36, 70 и 106 от 2004 г., бр. 87, 94, 100, 103 и 105 от 2005 г., бр. 30, 36 и 105 от 2006 г., бр. 55 и 110 от 2007 г., бр. 70 и 105 от 2008 г., бр. 12, 19, 41 и 95 от 2009 г., бр. 98 от 2010 г., бр. 19, 28, 31, 35 и 39 от 2011 г.; Решение № 5 на Конституционния съд от 2012 г. - бр. 30 от 2012 г.; изм. и доп., бр. 53, 54 и 102 от 2012 г. и бр. 24, 30 и 61 от 2013 г., бр. 101 и 105 от 2014 г. и изм. бр. 14 от 2015г.) в чл. 6 се създава ал. 3:

„(3) Ползването на общинските тротоари, площади и улични платна или на части от тях като зони за платено и безплатно паркиране се урежда с отделен закон и наредба на общинския съвет.“

**Предложение от народните представители Димитър Байрактаров, Валери Симеонов, Христиан Митев и Искрен Веселинов**

*§5 се изменя така:*

***§5.*** *В Закона за местните данъци и такси (Обн., ДВ, бр. 117 от 1997 г.; изм. и доп., бр. 71, 83, 105 и 153 от 1998 г., бр. 103 от 1999 г., бр. 34 и 102 от 2000 г., бр. 109 от 2001 г., бр. 28, 45, 56 и 119 от 2002 г., бр. 84 и 112 от 2003 г., бр. 6, 18, 36, 70 и 106 от 2004 г., бр. 87, 94, 100, 103 и 105 от 2005 г., бр. 30, 36 и 105 от 2006 г., бр. 55 и 110 от 2007 г., бр. 70 и 105 от 2008 г., бр. 12, 19, 41 и 95 от 2009 г., бр. 98 от 2010 г., бр. 19, 28, 31, 35 и 39 от 2011 г.;* *Решение № 5* *на Конституционния съд от 2012 г. -* *бр. 30* *от 2012 г.; изм. и доп.,* *бр. 53**,* *54* *и 102 от 2012 г. и* *бр. 24**, 30 и 61 от 2013 г., бр. 101 и 105 от 2014 г. и изм. бр. 14 от 2015г.) в чл. 6, ал. 1, буква „б“ се изменя така:*

*„б) за ползване на пазари, тържища, панаири и тротоари;“*

**§6.** В Закона за местното самоуправление и местната администрация (Обн., ДВ, бр. 77 от 1991 г.; изм. и доп., бр. 24, 49 и 65 от 1995 г., бр. 90 от 1996 г., бр. 122 от 1997 г., бр. 33, 130 и 154 от 1998 г., бр. 67 и 69 от 1999 г., бр. 26 и 85 от 2000 г., бр. 1 от 2001 г., бр. 28, 45 и 119 от 2002 г., бр. 69 от 2003 г., бр. 19 и 34 от 2005 г., бр. 30 и 69 от 2006 г., бр. 61 и 63 от 2007 г., бр. 54 и 108 от 2008 г., бр. 6, 14, 35, 42 и 44 от 2009 г., бр. 15 и 97 от 2010 г., бр. 9, 32, 36 и 57 от 2011 г., бр. 38 от 2012 г., бр. 15 от 2013 г. и бр. 1, 19 и 53 от 2014 г. ) в чл. 21 се създава ал. 24:

„(24) Общинският съвет може да приема наредби, свързани с преминаването, паркирането и престояването на пътни превозни средства върху паркове, градини, детски площадки и тротоари в населените места извън обозначените за това места, както и да определя размера на глобите и/или санкциите, свързани с текущите разпоредби.”

**Предложение от народните представители Иван Вълков, Павел Христов, Атанас Ташков, Цветомир Михов и Клавдия Ганчева**

*§6 да отпадне.*

**Предложение от народните представители Димитър Байрактаров, Валери Симеонов, Христиан Митев и Искрен Веселинов**

*§6 да отпадне.*

**Предложение от народните представители Станислав Иванов, Вили Лилков, Милена Дамянова, Ирена Коцева и Данаил Кирилов**

*Създава се §7:*

*„§7. В Закона за пътищата (обн., ДВ, бр. 26 от 2000 г.; изм., бр. 88 от 2000 г., бр. 111 от 2001 г., бр. 47 и 118 от 2002 г., бр. 9 и 112 от 2003 г., бр. 6 и 14 от 2004 г., бр. 88 и 104 от 2005 г., бр. 30, 36, 64, 102, 105 и 108 от 2006 г., бр. 59 от 2007 г., бр. 43 и 69 от 2008 г., бр. 12, 32, 41, 42, 75, 82 и 93 от 2009 г., бр. 87 от 2010 г., бр. 19, 39, 55 и 99 от 2011 г. и бр. 38, 44, 47 и 53 от 2012 г., бр. 15 и 66 от 2013 г., бр. 16, 53 и 98 от 2014 г. изм. и доп., бр. 10 и 14 от 2015 г.) в чл. 20 ал. 5 се изменя така:*

*„(5) Ръководителите на управляващите органи на оперативните програми могат да сключват споразумения с председателя на управителния съвет на Агенция "Пътна инфраструктура" за изпълнението на проекти, финансирани със средства от Европейския съюз.“.*

**ПРЕДСЕДАТЕЛ НА**

**КОМИСИЯТА ПО ТРАНСПОРТ,**

**ИНФОРМАЦИОННИ ТЕХНОЛОГИИ**

**И СЪОБЩЕНИЯ**

**ГРОЗДАН КАРАДЖОВ**